**Извештај о учешћу наставника и ученика ОШ “Ђорђе Крстић“**

**у пројекту Школски календар сећања Дан по дан**

****

**О пројекту**

Имплементација нациоаналног међушколског пројекта Школски календар сећања, у организацији удружења просветних радника Србије Заједница која учи „СаЗнање“ и уз подршку Министарства за трговину и телекомуникације РС, завршена је 30. јуна 2014. године.

Поред педесетак наставника из различитих школа у Србији, у овом пројекту је учествовало пет наставника и двадесет и један ученик наше школе. У пројекту су учествовале Весна Гошовић, Јелена Воларов, Олга Васић, Александра Мишић и Јелена Бига.

Пројекат је трајао девет месеци и одвијао се у неколико фаза: 1. Пријављивање и представљање наставника; упознавање с током пројекта и потписивање протокола о учешћу; формирање и пријављивање ученичких тимова; 2. Подела посла и избор тема за дигитализацију; 3. Обука наставника за дигитализацију; 4. Ревизија Сторифај збирки; 5. Предаја наставничких радова; 6. Рад са ученицима и предаја ученичких радова; 7. Израда приказа празника и јубилеја; 8. Студијско путовање и 9. Промоција пројекта/ портала.

Према Протоколу о учешћу у пројекту, сваки наставник је прихватио улогу која му је додељена на основу ангажмана у припремној фази пројекта, као и обавезе предвиђене акционим планом.

**Учесници, одговорности и резултати**

**Весна Гошовић** је имала улогу ветерана (покретача) и координатора пројекта. Заједно са ауторком пројекта Славицом Јурић бринула је о квалитету пројекта и одговарала за њега донатору. Учествовала је у свим његовим фазама као тренер или модератор у обуци наставника, лектор и ревизор предатих радова садржаја, креатор протокола за праћење рада ученика, подршка наставницима и ученицима у својој школи, организатор студијског путовања и креатор истраживачких налога за ученике, организатор конференције за медије и обављала друге послове који су били везани за успешну реализацију пројекта.

#### Јелена Воларов имала је улогу сениора (прошлогодишњег учесника) која се огледала у: ревизији дигитализованих збирки важних догађаја за три седмице у години, које је израдила у претходној години; изради упутстава за три веб-алата која су коришћена за дигиталитзацију; реализацији акредитоване летње школе Вебциклопедија1: Веб-алати за графички приказ знања и њихова примена у настави; менторском раду са ученицима; улози водича у истраживачкој шетњи по Калемегдану у току студијског путовања и популаризацији пројекта на друштвеној мрежи Фејсбук. За портал Школски календар сећања израдила је четири ауторска рада: *биографије Милене Павловић Барили* и *Деспота Стефана Лазаревића* и *приказе Оснивање Танјуга* и *Друштво за српскијезик и књижевност*.

 Ученици из њеног тима аутори су следећих радова: *Вук Караџић – биографија*, аутор *Јана Тољага* 8-1; *Милутин Бојић – биографија*, аутор *Нина Милошевић* 8-1; *Мајски преврат – приказ догађаја,* аутор *Александар Ћосић* 8-5.

**Јелена Бига** имала је улогу јуниора у пројкту, али са извесним искуством у њему јер је у алфа-фази помагала Јелени Воларов у прављењу Сторифај збирки. Јелена је прошла обуку за рад у веб-алатима, урадила два ауторска рада за портал, била је ментор ученицима и учествовала у студијском путовању са делом свог ученичког тима. За портал је урадила *биографију Проте Матеје Ненадовића* и *приказ Народна библиотека Србије*. Под њеним менторским вођењем ученици су за портал урадили следеће радове: *Основање Београдског универзитета*, аутор *Андријана Мисаиловић* 6-1; *Стефан Немања – биографија*, аутор *Никола Манасијевић 6-1*; *Станислав Винавер – биографија*, аутор *Алекса Бркић* 6-1; *Музеј Југословенске кинотеке*, аутор *Иван Ковачевић 6-*1 и *Растко Петровић – биографиј*а, аутор *Ања Васиљевић* 6-1.

**Александра Мишић** је имала улогу јуниора у пројекту, тј. новопридруженог члана без искуства у раду на Календару. Прошла је обуку за рад у веб-алатима, урадила два ауторска рада за портал, била ментор ученицима и активно учествовала у студијском путовању. За портал је урадила два ауторска рада – *приказе Родослов династије Обреновић* и *Младенци*. Ученици из њеног пројектног тима урадили су следеће радове за портал: *Доситеј Обрадовић – биографија,* аутор *Мина Мијовић* 8-3*; Ђорђе Крстић – биографија,* аутор *Дајана Ивезић* 8-3*; Историјат Београда,* аутор *Павле Воларов* 8-3*; Културно наслеђе Београда,* аутор *Милица Мишић* 6-2*; Јелена Мрњавчевић Јефимија – биографија,* аутор *Богдана Меденица* 8-3*.*

У улози јуниора **Олга Васић** је прошла је обуку за рад у веб-алатима, урадила три ауторска дигитализована рада за портал и приказ међународног празника, била ментор осмочланом ученичком тиму, са својим ученичким тимом учествовала у конференцији за медије посвећеној промоцији пројекта; учествовала у студијском путовању као водич у истраживачкој шетњи посвећеној Светом Сави и заједно са ученицима промовисала рад на пројекту у емисији Јутарњег програма ТВ Студио Б. За портал је урадила два ауторска рада, *биографију Јосипа Славенског* и  *приказ Брегалничке битке.*

Ученици из њеног тима урадили су следеће радове: *Михајло Петровић Алас – биографија,* аутор *Јана Ковачевић,* 7-5*; Оља Ивањицки – биографија,* аутор *Ивана Данковић* 7-4*; Универзитетска библиотека "Светозар Марковић",* аутор *Реља Пантелић* 7-6*; Развој телевизије у Србији,* аутор *Миа Рачић,* 7-6*; Никола Тесла – биографија,* аутор *Бојана Радосављевић* 8-4*; Петар I Карађорђевић – биографија,* аутор *Лука Јокић* 7-5*; Берлински конгрес,* аутор *Лазар Николић* 7-5*.*

**Добробити учесника**

Током рада на пројекту **наставници** су стекли и /или усавршили: вештине дигиталне и информационе писмености, тимског рада, пројектног планирања, управљања временом, праћења и вредновања рада ученика, самовредновања. Имали су прилику да учествују у акредитованој онлајн летњој школи посвећеној веб-алатима за графички приказ знања и њиховој примени у настави и студијском путовању са својим ученицима.

Радећи с наставницима и у тиму с другарима, **ученици** су имали прилику да утврде и / стекну знања из опште културе, развију однос поштовања према националној културној баштини, вежбају и усаврше технике претраживања, филтрирања и вредновања информација и њиховог етичког коришћења, да оснаже вештине тимског рада и одговорност за заједнички успех.

Наставници су добили потврде о учешћу у пројекту и студијском путовању, уверења о завршеној акредитованој онлајн летњој школи Вебциклопедија 1. и захвалнице школама из којих долазе за подршку. Сви ученици су добили похвалнице за учешће у имплемантацији пројекта Школски календар сећања.

Продукти свих учесника у пројекту објављени су на сајту [Школски календар сећања Дан по дан](http://danpodan.weebly.com/). Сајт омогућује брзу претрагу помоћу кључних речи (*назив рада, име аутора приказа, година* итд.).

30.јун 2014. Весна Гошовић